ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, కేరళ, పంజాబ్, కర్నాటక, గుజరాత్, తమిళనాడులో పెరుగుతున్న కోవిడ్ కేసులు
కోవిడ్ కేసులు పెరుగుతున్న రాష్ట్రాలకు కేంద్రం అండ
మహారాష్ట్ర, కేరళ, పంజాబ్, కర్నాటక, గుజరాత్, తమిళనాడులో కోవిడ్ కేసులు బాగా పెరుగుతున్నాయి. గత 24 గంటలలో కొత్తగా 18,599 కోవిడ్ కేసులు నమోదు కాగా అందులో 86.25% కేసులు ఈ ఆరు రాష్ట్రాలకు చెందినవే కావటం గమనార్హం. మహారాష్ట్రలో అత్యధికంగా ఒక రోజులో 11,141 కేసులు రాగా కేరళలో 2,100, పంజాబ్ లో 1,043 నమోదయ్యాయి.
రోజువారీ కోవిడ్ కేసులు పెరుగుతున్న రాష్ట్రాల విషయంలో కేంద్రం ఎప్పటికప్పుడు పరిస్థితిని సమీక్షిస్తూ ప్రత్యేక శ్రద్ధ తీసుకుంటోంది.రోగ్య కార్యదర్శి కూడా వారం వారం సమీక్షాసమావేశాలు నిర్వహిస్తున్నారు. అవసరమైన చోట తగిన సహాయాన్ని అందిస్తున్నారు. ఇటీవలే మహారాష్ట, పంజాబ్ రాష్టాలకు కేంద్రం ఉన్నతస్థాయి బృందాలను పంపి అక్కడి రాష్ట ప్రభుత్వానికి అండగా నిలబడి కరోనా వ్యాప్తి నియంత్రణకు సహకరించాలని ఆదేశించిన సంగతి తెలిసిందే.
అంతకుముందే మహారాష్ట, కేరళ, చత్తీస్ గఢ్, మధ్యప్రదేశ్, గుజరాత్, పంజాబ్, కర్నాటక, తమిళనాడు, పశ్చిమ బెంగాల్, జమ్మూ-కశ్మీర్ కు కేంద్రం వైద్య బృందాలను పంపింది. కోవిడ్ మీద పోరాటంలో రాష్టాలకు ఈ బృందాలు సహకరించాయి.
ఈ బృందాలు ఆయా రాష్ట్రాల వైద్య ఆరోగ్య అధికారులతో మాట్లాడి ప్రత్యక్షంగా పరిస్థితి తెలుసుకోవటానికి, నియంత్రణ వ్యూహంలో పాలుపంచుకోవటానికి కృషి చేసి రాష్ట్రాలకు సహకరిస్తున్నారు. ఈ క్రమంలో రాష్ట్రాలకు ఎదురయ్యే అవరోధాలను తొలగించటానికి కూడా ఈ బృందాలు కృషి చేశాయి. రోజువారీ కొత్త కేసులు ఎనిమిది రాష్ట్రాలలో పెరుగుతున్నాయి.
భారతదేశంలో ప్రస్తుతం చికిత్సలో ఉన్న కోవిడ్ కేసులు 1,88,747 కాగా, ఇవి మొత్తం పాజిటివ్ కేసులలో 1.68%. దేశవ్యాప్తంగా జరిపిన మొత్తం కోవిడ్ పరీక్షలు 22 కోట్లు దాటి 22,19,68,271 కు చేరాయి. ఇందులో దేశవ్యాప్త పాజిటివ్ శాతం ప్రస్తుతం 5.06%. ఈ ర్
జాతీయ సగటు అయిన 2.29% కంటే ఎక్కువగా 8 రాష్ట్రాలు, కేంద్రపాలిత ప్రాంతాలలో పాజిటివ్ కేసులు నమోదయ్యాయి. మహారాష్ట్రలో అత్యధికంగా 11.13% శాతం పాజిటివ్ నమోదైంది.
ఈరోజు ఉదయం 7 గంటలవరకు 3,76,633 శిబిరాల ద్వారా 2,09,89,010 టీకా డోసుల పంపిణీ జరిగింది. ఇందులో
69,85,911 మొదటి డోస్ ఆరోగ్య సిబ్బంది, 35,47,548 రెండో డోస్ ఆరోగ్య సిబ్బంది, 66,09,537 కోవిడ్ యోధుల మొదటి డోస్, 2,13,559 కోవిడ్ యోధుల రెండో డోస్, 4,80,661 మంది 45 ఏళ్ళు పైబడ్డ దీర్ఘకాల వ్యాధి గ్రస్తుల మొదటి డోస్, 31,51,794 మంది 60 ఏళ్ళు పైబడ్డవారి మొదటి డోస్ కలిసి ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45 - 60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
మొదటి డోస్
|
|
రెండో డోస్
|
|
మొదటి డోస్
|
|
రెండో డోస్
|
|
మొదటి డోస్
|
|
మొదటి డోస్
|
|
69,85,911
|
|
35,47,548
|
|
66,09,537
|
|
2,13,559
|
|
4,80,661
|
|
31,51,794
|
|
2,09,89,010
గత 24 గంటలలో 97 మంది కోవిడ్ తో మరణించగా అందులో 87.63% మంది ఏడు రాష్టాలవారే. మహారాష్ట్రలో అత్యధికంగా 38 మంది చనిపోగా పంజాబ్ లో 17 మంది, కేరళలో 13 మంది మరణించారు.
18 రాష్ట్రాలు, కేంద్ర పాలితప్రాంతాలలో గత 24 గంటలలో ఒక్క కోవిడ్ మరణం కూడా నమోదు కాలేదు. అవి: అండమాన్-నికోబార్ దీవులు, అరుణాచల్ ప్రదేశ్, అస్సాం, చండీగఢ్, డామన్-డయ్యూ, దాద్రా-నాగర్ హవేలి, గోవా, హర్యానా, హిమాచల్ ప్రదేశ్, లద్దాఖ్, మణిపూర్, మేఘాలయ,మిజోరం, నాగాలాండ్, ఒడిశా, పుదుచ్చేరి, రాజస్థాన్, సిక్కిం, త్రిపుర.
యువజన వ్యవహారాలు, క్రీడల మంత్రిత్వ శాఖ
‘బ్రిక్స్’ దేశాల మధ్య క్రీడలు, ఫిజికల్ కల్చర్ రంగంలో సహకారం అంశంపై అవగాహన పూర్వక ఒప్పందానికి ఆమోదం తెలిపిన మంత్రిమండలి
బిఆర్ఐసిఎస్  సభ్యత్వ దేశాల తో క్రీడలు, ఫిజికల్ కల్చర్ రంగంలో సహకారానికి సంబంధించి సంతకాలైన ఓ అవగాహనపూర్వక ఒప్పంద పత్రం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకురావడమైంది.
బ్రిక్స్ లో సభ్యత్వం కలిగిన ఈ అయిదు దేశాల తో క్రీడల రంగంలో సహకారం కుదరడం క్రీడలకు సంబంధించిన విజ్ఞానం, క్రీడాసంబంధి చికిత్స, శిక్షణపరమైన మెలకువలు మొదలైన అంశాల జ్ఞానాన్ని, నైపుణ్యాలను విస్తరింప చేసుకోవడంలో సహాయకారి కానుంది. దీనితో అంతర్జాతీయ ఆటల పోటీల లో మన క్రీడాకారుల ప్రదర్శన మెరుగుపడడం ఒక్కటే కాకుండా ‘బ్రిక్స్’ సభ్యత్వ దేశాలతో మన ద్వైపాక్షిక సంబంధాలు కూడా బలపడగలవు.
ఈ దేశాలతో క్రీడల విషయం లో సహకారానికి సంబంధించిన లబ్ధి క్రీడాకారులకు వారి కులం, వర్గం, ప్రాంతం, మతం, వారు ఆడవారా లేక మగవారా అనే భేదభావాలకు అతీతంగా అందరికీ సమాన ప్రాతిపదిక న అందనుంది.
పెట్రోలియం- సహజ వాయువుల మంత్రిత్వ శాఖ
ఒడిశా లోని చండీఖోల్ లో, కర్నాటక లోని పాదుర్ లో 6.5 ఎమ్ఎమ్ టి పెట్రోలియమ్ వ్యూహాత్మక అదనపు నిల్వ సదుపాయాల కల్పన కు ఆమోదం తెలిపిన మంత్రివర్గం
ఒడిశా లోని చండీఖోల్ లోను, కర్నాటక లోని పాదుర్ లోను 6.5 మిలియన్ మెట్రిక్ టన్నుల  వ్యూహాత్మక పెట్రోలియమ్ నిల్వ  సదుపాయాలను అదనంగా ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ రెండు వ్యూహాత్మక పెట్రోలియమ్ నిల్వ కేంద్రాల వద్ద వీటి కోసం ప్రత్యేకంగా ఎస్ పిఎమ్ ల నిర్మాణానికి కూడా కేంద్ర మంత్రివర్గం ఆమోదం తెలిపింది. చండీఖోల్, పాదుర్ ల వద్ద ఏర్పాటు చేసే ఎస్పిఆర్ సౌకర్యాలు అండర్ గ్రౌండ్ రాక్ కేవర్న్ ల రూపంలో ఉంటాయి. చండీఖోల్ సామర్ధ్యం 4 ఎంఎం టి గాను, పాదుర్ సామర్ధ్యం 2.5 ఎంఎం టి గాను ఉంటుంది. మరో రెండు ఎస్పిఆర్ లను ఏర్పాటు చేయనున్నట్టు 2017-2018 బడ్జెటు సందర్భంగా కేంద్ర ప్రభుత్వం ప్రకటించింది.
భారత ప్రభుత్వం నుండి బడ్జెటు మద్దతు ను తగ్గించేందుకు ఈ ప్రాజెక్టు ను పిపిపి పద్ధతిలో చేపట్టేందుకు సూత్రప్రాయ అనుమతి అవసరమైంది. ఆసక్తి చూపే ఇన్వెస్టర్ లను, మార్కెట్ అవసరాలను తెలుసుకొనేందుకు రోడ్ శో లను నిర్వహించిన అనంతరం ఆర్థిక మంత్రిత్వ శాఖ తో పెట్రోలియమ్ మరియు సహజ వాయువు మంత్రిత్వ శాఖ సంప్రదింపులు జరిపి అప్పుడు ఇందుకు సంబంధించిన నిబంధనలను, షరతులను నిర్ణయిస్తుంది.
ఇండియన్ స్ట్రేటెజిక్ పెట్రోలియమ్ రిజర్వ్ స్ లిమిటెడ్  ఇప్పటికే భూగర్భం లో మూడు ప్రాంతాలలో.. విశాఖపట్నం , మంగళూరు  పాదుర్  వద్ద మూడు ప్రాంతాలలో 5.33 ఎఎంటి నిల్వ సామర్ధ్యం గల పెద్ద గుహ లను నిర్మించింది. ఎస్పిఆర్ తొలిదశ కార్యక్రమం కింద మొత్తం 5.33 ఎంఎంటిల సామర్ధ్యంగల క్రూడ్ సరఫరా చేయడానికి వీలు కలుగుతుంది. ఇది 2016-2017 ఆర్థిక సంవత్సరం వినియోగ అంచనాల ప్రకారం భారతదేశ ముడి చమురు అవసరాల లెక్క ప్రకారం సుమారు 10 రోజుల సరఫరా సరఫరాలను సమకూర్చగలదు.
అదనంగా 6.5 ఎంఎంటి ల వ్యూహాత్మక పెట్రోలియమ్ నిల్వ సౌకర్యాల ఏర్పాటుకు సంబంధించి మంత్రివర్గం తెలిపిన ఆమోదం వల్ల అదనంగా మరో 12 రోజుల ముడిచమురు సరఫరాలు అందుబాటులో ఉంటాయి. ఇది భారతదేశపు ఇంధన భద్రత ను మరింత పెంచుతుంది.
చండీఖోల్, పాదుర్ లలో వ్యూహాత్మక పెట్రోలియమ్ నిల్వల అదనపు సౌకర్యాల కల్పన వల్ల ఒడిశా, కర్నాటక లలో ప్రత్యక్షంగాను, పరోక్షంగాను గణనీయమైన స్థాయిలో ఉపాధి అవకాశాలకు ఆస్కారం ఏర్పడగలదు.
ప్రధాన మంత్రి కార్యాలయం
2022 జూన్ 26 న ప్రసారమయ్యే ఈ నెల మన్ కీ బాత్ కి వచ్చిన సూచనలపై సంతోషం వ్యక్తం చేసిన ప్రధానమంత్రి
2022 జూన్ 26 న ప్రసారమయ్యే ఈ నెల మన్ కీ బాత్ కి వచ్చిన సూచనలపై ప్రధానమంత్రి శ్రీ నరేంద్రమోదీ సంతోషం వ్యక్తం చేశారు. ఇక ముందు కూడా ప్రజలు మన్ కీ బాత్ కు సంబంధించి తమ ఆలోచనలను మై గవ్, లేదా నమో యాప్ పై పంచుకోవలసిందిగా ప్రధానమంత్రి కోరారు.
ఇందుకు సంబంధించి ఒక ట్వీట్ చేస్తూ ప్రధానమంత్రి,
"ఈనెల 26 వ తేదీన ప్రసారమయ్యే మన్ కీ బాత్ కార్యక్రమానికి సంబంధించి ఎందరో తమ ఆలోచనలను పంచుకున్నారు. సంతోషం. మీ ఆలోచనలను మైగవ్ లేదా నమో యాప్ లో పంచుకుంటూ ఉండండి"
(
ఆరోగ్య, కుటుంబ సంక్షేమ మంత్రిత్వ శాఖ
సవరించిన మార్గదర్శకాలకు అనుగుణంగా మొదటి రోజున వేసిన టీకాలలో ఒక్క గ్రామీణ భారత్ లో 64 శాతం వాక్సిన్ డోసులు వేయడం జరిగింది
వ్యాక్సిన్ల గ్రామీణ కవరేజ్ పై ప్రత్యేక దృష్టి, గ్రామీణ ప్రాంతాలు పూర్తిగా చేరవేయడం సాధ్యమే: డాక్టర్ వి.కె పాల్
టీకాలు వేయడానికి ఎక్కువ మంది మహిళలను ప్రోత్సహించవలసిన అవసరం ఉంది: డాక్టర్ పాల్
సవరించిన మార్గదర్శకాలు అమల్లోకి వచ్చిన మొదటి రోజు, సోమవారం  చేసిన మొత్తం కోవిడ్-19 టీకాలలో 63.68 శాతం గ్రామీణ ప్రాంతాల్లోనే వేశారు. ఒక రోజూ వేసిన మొత్తం వ్యాక్సిన్ మోతాదులలో, 56.09 లక్షల టీకాలు గ్రామీణ టీకా కేంద్రాలలో ఇవ్వగా, పట్టణ ప్రాంతాల్లో 31.9 లక్షల మందికి టీకాలు వేశారు.
ఢిల్లీలో మంగళవారం జరిగిన కోవిడ్-19 మీడియా సమావేశంలో ప్రసంగించిన నీతి ఆయోగ్ సభ్యుడు  డాక్టర్ వి.కె.పాల్, టీకా గ్రామీణ కవరేజీపై ప్రత్యేక దృష్టి పెట్టినట్లు తెలిపారు. "గ్రామీణ కవరేజ్ ఉధృతంగా ఉంది, మంచి నిష్పత్తిలో ఉంది. సోమవారం  నుండి టీకా సంఖ్యలు దేశంలోని గ్రామీణ-పట్టణ జనాభా విభాగానికి అనులోమానుపాతంలో ఉన్నాయి. గ్రామీణ మరియు మారుమూల ప్రాంతాలకు టీకా డ్రైవ్ను తీసుకెళ్లడం సాధ్యమని ఇది రుజువు చేస్తుంది ”
గ్రామీణ ప్రాంతాల్లో పూర్తి టీకా కవరేజ్ సాధ్యమే
టీకా కేంద్రాలలో 71 శాతం గ్రామీణ ప్రాంతాల్లో ఉన్నాయని, గత కొన్ని వారాలలో నిర్వహించిన మొత్తం టీకాల్లో సగానికి పైగా గ్రామీణ ప్రాంతాల్లోనే ఉన్నాయని డాక్టర్ పాల్ తెలిపారు. "ఐటి వ్యవస్థ వాడకం పెరగడం, టీకా వాడకం గురించి ప్రజలకు అవగాహన కల్పించడం మరియు ప్రజలు దీనిని అంగీకరించడం, గ్రామీణ ప్రాంతాలకు ఎక్కువ టీకాలు తీసుకోవడంతో, మేము మరింత విశ్వాసం పొందుతున్నాము మరియు గ్రామీణ ప్రాంతాలను పూర్తిగా కవర్ చేయడం సాధ్యమవుతుందని ఆశిస్తున్నాము." కోవిన్ ప్లాట్ఫామ్లో సోమవారం ఇంత పెద్ద సంఖ్యలో వ్యాక్సిన్ మోతాదులను  ఇస్తున్నప్పుడు ఎటువంటి అవాంతరాలు కనిపించలేదని ఆయన గుర్తించారు.
కొత్త టీకా డ్రైవ్లో ప్రభుత్వ కేంద్రాలు పెద్ద పాత్ర పోషించాయని డాక్టర్ పాల్ పేర్కొన్నారు. "జూన్ 21, 2021 న 92 శాతం వ్యాక్సిన్ మోతాదులను ప్రభుత్వ కేంద్రాల నుండి అందించారు. ఇది మన ప్రభుత్వ ఆరోగ్య సంరక్షణ వ్యవస్థ బలం, స్థితిస్థాపకత మరియు చేరుకోవడం గురించి ఒక ఉదాహరణ." కోవిడ్-19 టీకా కార్యక్రమంలో సార్వత్రిక రోగనిరోధకత కార్యక్రమాలను అమలు చేసిన అనుభవాలు కీలకం".అని డాక్టర్ పాల్ అన్నారు.
టీకాలు వేయడానికి ఎక్కువ మంది మహిళలను ప్రేరేపించాల్సిన అవసరం ఉంది
(నిన్న వ్యాక్సిన్ అందుకున్న వారిలో 46 శాతం మంది మహిళలు ఉండగా, 53 శాతం మంది పురుషులు ఉన్నారని డాక్టర్ పాల్ గుర్తించారు. "లింగ-అసమతుల్యతను ఉన్న అన్ని ప్రదేశాలలో మనం సరిదిద్దుకోవాలి. టీకాలు వేయడానికి ఎక్కువ మంది మహిళలను ముందుకు తీసుకురావాలి." అని డాక్టర్ పాల్ తెలిపారు.
యువజన వ్యవహారాలు, క్రీడల మంత్రిత్వ శాఖ
క్రీడల ప్రోత్సాహానికి మంత్రిత్వ శాఖ వినూత్న నిర్ణయం 500 ప్రైవేట్ అకాడమీలకు నిధుల కేటాయింపు
దేశంలో క్రీడల అభివృద్ధికి అవసరమైన మౌలిక సదుపాయాలను కల్పించడానికి ప్రైవేట్ శిక్షణా కేంద్రాల కు నిధులను కేటాయించాలని కేంద్ర క్రీడల మంత్రిత్వ శాఖ నిర్ణయించింది. ఖేలో ఇండియా పథకం కింద ఈ పథకాన్ని 2020-21 ఆర్థిక సంవత్సరం నుంచి నాలుగు సంవత్సరాలపాటు తొలిసారిగా క్రీడామంత్రిత్వ శాఖ అమలుచేస్తున్న ఈ కార్యక్రమం అమలు జరుగుతుంది.
ఈ పథకం కింద ఎంపిక చేసిన అకాడమీలకు క్రీడామంత్రిత్వ శాఖ ఆర్ధిక ప్రోత్సాహకాలను అందిస్తుంది. దీనికోసం క్రీడలలో శిక్షణ ఇస్తున్న అకాడమీలను వివిధ తరగతులుగా విభజించడం జరుగుతుంది. అకాడమీలలో శిక్షణ పొందిన క్రీడాకారులు ప్రదర్శించిన ప్రతిభ, అకాడమీలో శిక్షణ ఇస్తున్నవారి స్థాయి, అందుబాటులో ఉన్న సౌకర్యాలు, శాస్త్రీయ సౌకర్యాలు లాంటి అంశాల ప్రాతిపదికగా ఈ అకాడమీలను ఎంపిక చేస్తారు. 2028లో జరగనున్న ఒలింపిక్స్ క్రీడల అంశాలను దృష్టిలో ఉంచుకుని తొలి దశలో 14 క్రీడలకు ప్రాధాన్యత ఇచ్చి సహకారం కోసం ఎంపిక చేస్తారు.
తన మంత్రిత్వ శాఖ అమలుచేయనున్న పథకం గురించి మాట్లాడిన కేంద్ర క్రీడలు యువజన సర్వీసుల శాఖ మంత్రి శ్రీ కిరణ్ రిజీజూ ' దేశంలోని మారుమూల ప్రాంతాలలో కూడా ఉన్న ప్రతిభావంతులైన క్రీడాకారులను గుర్తించి వారిని తీర్చిదిద్దడానికి ఇటువంటి శిక్షణా సంస్థలకు ప్రభుత్వం ప్రోత్సహించవలసి ఉంటుంది. క్రీడాకారులను గుర్తించి వారికి అవసరమైన శిక్షణను అనేక చిన్న చిన్న అకాడమీలు అందిస్తున్నాయి. ఈ పథకం ద్వారా ఇటువంటి సంస్థలను గుర్తించి వాటిలో సౌకర్యాలు, శాస్త్రీయ శిక్షణ ఇతర సౌకర్యాలను మెరుగుపరచడానికి సహకారం అందిచడం జరుగుతుంది. దీనివల్ల క్రీడాకారులు మరింత ఉన్నత శిక్షణను పొందడానికి అవకాశం కలుగుతుంది' అని వివరించారు.
ప్రభుత్వ నిర్ణయం పట్ల ఒలింపిక్ పతక విజేత గగన్ నారంగ్ హర్షం వ్యక్తం చేశారు. గన్ ఫర్ గ్లోరీ అనే శిక్షణా సంస్థను ప్రైవేటుగా నిర్వహిస్తున్న గగన్ ' ప్రభుత్వ నిర్ణయం ప్రైవేట్ శిక్షణా సంస్తలకు ఎంతగానో సహకరిస్తుంది. ప్రపంచ స్థాయి శిక్షణా సౌకర్యాలను ఏర్పాటు చేసి ప్రపంచ స్థాయి క్రీకాకారులను తీర్చి దిద్దడానికి ఈ చర్య దోహద పడుతుంది.'అని అన్నారు.
ఈ పథకం కింద సాయ్, ఎన్ఎస్ఎఫ్ లు కలసి పనిచేస్తాయి. రెండు సంస్థలు అకాడమీలను ఎంపికచేయడం, వాటిని తరగతులుగా విభజించడం చేస్తాయి. ఈ క్రీడా రంగానికి ఏ మేరకు ప్రోత్సాహక నిధులను కేటాయించాలన్న అంశాన్ని ఒలింపిక్స్ లో ఆయా అంశాలలో పతకాలను సాధించడానికి గల అవకాశాలు, ఎన్ఎస్ఎఫ్ ల సామర్ధ్యాన్ని దృష్టిలో ఉంచుకుని నిర్ణయించబడుతుంది. అన్ని అకాడమీలలో శిక్షణా స్థాయిని మెరుగుపరచడానికి శాస్త్రీయ శిక్షణకు ప్రాధాన్యత ఇవ్వాలని మంత్రిత్వ శాఖ నిర్ణయించింది.
జాతీయ బ్యాడ్మింటన్ కోచ్ పుల్లెల గోపీచంద్ ప్రభుత్వ నిర్ణయం పట్ల హర్షం వ్యక్తం చేశారు. ప్రభుత్వానికి సాయ్ కి కృతజ్ఞతలు తెలిపిన గోపీచంద్ ' ఇది దేశంలో క్రీడలకు మరింత ప్రోత్సాహం ఇస్తుంది. అన్ని రంగాల క్రీడాకారులకు ప్రోత్సాహం కల్పిస్తూ క్రీడలకు అనువైన వాతావరణాన్ని ఈ నిర్ణయం కల్పిస్తుంది.' అని అన్నారు.
నైపుణ్యాభివృద్ధి మంత్రిత్వ శాఖ
"కోవిడ్-19 లాక్ డౌన్ కాలంలో అప్రెంటీస్ లందరూ తమ పూర్తి స్టైపెండ్ పొందుతారు": డాక్టర్ మహేంద్రనాథ్ పాండే.
· అన్ని సంస్థలు డిజిగ్నేటెడ్ మరియు ఆప్షనల్ ట్రేడ్ రెండింటిలో నియమితులైన అప్రెంటీస్ లకు వర్తించే పూర్తి స్టైపెండ్ ను చెల్లించాలి.
· లాక్ డౌన్ కాలానికి సంబంధించి ఎన్.ఏ.పి.ఎస్. కింద సంస్థలకు తిరిగి చెల్లించవలసిన స్టైపెండ్ ను ప్రభుత్వం ఎన్.ఏ.పి.ఎస్. మార్గదర్శకాల ప్రకారం చెల్లిస్తుంది.
నోవెల్ కరోనా వైరస్  వ్యాప్తి నిరోధానికి ప్రభుత్వ చిత్తశుద్ధి లో భాగంగా, ప్రజలకు పూర్తి మద్దతుగా, అన్ని సంస్థలు డిజిగ్నేటెడ్ మరియు ఆప్షనల్ ట్రేడ్ లలో తమ వద్ద నియమితులైన అప్రెంటీస్ లకు పూర్తి స్టైపెండ్ ను చెల్లించాలని, నైపుణ్యాభివృద్ధి మరియు ఎంట్రెప్రెన్యూర్ షిప్  మంత్రిత్వశాఖ ఈ రోజు తెలియజేసింది. అదనంగా, లాక్ డౌన్ కాలానికి సంబంధించి జాతీయ అప్రెంట్ షిప్ ప్రోత్సాహక పధకం  కింద సంస్థలకు తిరిగి చెల్లించవలసిన స్టైపెండ్ ను ప్రభుత్వం ఎన్.ఏ.పి.ఎస్. మార్గదర్శకాల ప్రకారం చెల్లిస్తుంది.
అప్రెంటిసీస్ చట్టం, 1961 మరియు అప్రెంట్ షిప్ నియమాల ప్రకారం - తాను శిక్షణ తీసుకుంటున్న సంస్థలో తన ప్రమేయం లేకుండా సమ్మె లేదా లాక్ అవుట్ లేదా లే ఆఫ్ కారణంగా ఒక ట్రేడ్ అప్రెంటీస్ తన అప్రెంట్ షిప్ శిక్షణా కాలాన్ని పూర్తి చేయలేక పోతే, అతని అప్రెంట్ షిప్ శిక్షణా కాలం సమ్మె లేదా లాక్ అవుట్ లేదా లే ఆఫ్ వీటిలో ఏదైతే ఆ కాలానికి సమానమైన కాలం పొడిగింపబడుతుంది. అదేవిధంగా, సమ్మె లేదా లాక్ అవుట్ లేదా లే ఆఫ్ కాలానికి లేదా ఆరు నెలల కాలానికి, వీటిలో ఏది తక్కువైతే అంత కాలానికి స్టైపెండ్ చెల్లించాలి.
నైపుణ్యాభివృద్ధి మరియు ఎంట్రప్రెన్యూర్ షిప్ శాఖ కేంద్ర మంత్రి డాక్టర్ మహేంద్రనాథ్ పాండే తన అభిప్రాయాలను వ్యక్తం చేస్తూ, "మనమందరం ముందుకు వచ్చి ఒకరి కొకరు పూర్తిగా సహకరించుకోవలసిన సమయం ఇది. గౌరవనీయులైన మన ప్రధానమంత్రి శ్రీ నరేంద్రమోదీ కూడా ఒకరి కొకరు సానుభూతితో వ్యవహరించాలని వ్యాపారస్తులకు విజ్ఞప్తి చేశారు. అందువల్ల, దేశ ఉత్పాదక శక్తిగా నిలిచే యువత ధైర్యాన్ని కోల్పోకుండా మనం అన్ని విధాలా వారికి సహాయపడాలి. ఈ నేపథ్యంలో, కోవిడ్-19 లాక్ డౌన్ కాలంలో అప్రెంటీస్ లు తమ స్టైపెండ్ పొందే విధంగా మనం చూడాలి. ఈ విషయంలో సంస్థలన్నీ పూర్తి నిబద్ధతను చూపాయి. ఇటువంటి కీలక సమయంలో సేవలన్నీ సక్రమంగా కొనసాగేవిధంగా అవి ప్రభుత్వానికి సహకరిస్తున్నాయి." అని పేర్కొన్నారు.
యువత పాఠశాల మరియు కళాశాల నుండి పని వాతావరణంలోకి సులువుగా మారడానికి వీలుగా వారికి సాధికారత కల్పించడానికి అప్రెంటిషిప్ ఒక సమర్ధవంతమైన మార్గంగా గుర్తించబడింది. అదే సమయంలో, పరిశ్రమలకు, శిక్షణా సంస్థలకు మధ్య సంబంధాలను మెరుగుపరుస్తుంది. భారతదేశ కార్మికశక్తికి నైపుణ్యాన్ని మెరుగుపరచడంలోనూ, యజమానులు, వ్యక్తులు, ప్రభుత్వం వంటి వివిధ పార్టీల మధ్య వ్యయాలను పంచుకోడానికి అవకాశం కల్పిస్తుంది. ప్రభుత్వాలు, యాజమాన్యాలు, కార్మికులు భాగస్వాములు కావడానికి జాతీయ అప్రెంటిషిప్ కార్యక్రమం ముఖ్య భూమిక పోషిస్తోంది. పరిశ్రమలు, యువత కలిసి ముందుకు వచ్చి భవిష్యత్తులో " నైపుణ్య భారత్ " కలను సాకారం చేసి, ఇరుపక్షాలకు విజయం చేకూర్చే కార్యక్రమమే - ఈ అప్రెంటిషిప్ కార్యక్రమం.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 వంటి పరిస్థితులను ఎదుర్కోడానికీ, భవిష్యత్తులో సిద్ధంగా ఉండటానికీ, ఎస్.టి.ఐ.పి-2020 ఎలా సహాయపడుతుందో అనే విషయమై నిపుణులు చర్చించారు
విజ్ఞానం యొక్క ప్రజాస్వామ్యీకరణకు, ప్రపంచవ్యాప్తంగా పోటీ ఉత్పత్తులను మరింత వేగంతో, నాణ్యతతో తయారు చేయడానికి పరిశోధన, అభివృద్ధిని పెంపొందించడానికి, ఉద్యోగాలను సృష్టించడానికి వీలుగా పరిశోధన, ఆవిష్కరణ రంగంలో మన పరిశ్రమలకు సాధికారత కల్పించడానికి, ఎస్.టి.ఐ.పి-2020 సహాయపడుతుంది : డి.ఎస్.టి. కార్యదర్శి, ప్రొఫెసర్ అశుతోష్ శర్మ
కోవిడ్-19 ప్రపంచాన్ని బాగా ప్రభావితం చేసింది, అయితే, ఇది మనకు ముందుకు వెళ్ళే మార్గాన్ని కూడా చూపించింది : నీతీ ఆయోగ్ సభ్యుడు డాక్టర్ వి.కె. సారస్వత్
కోవిడ్-19 అవకాశాలను ఎలా సృష్టించిందో మరియు దీర్ఘకాలిక పరిణామాలను ఎలా కలిగించిందో, నీతీ ఆయోగ్ సభ్యుడు డాక్టర్ వి.కె. సారస్వత్, ఒక వెబినార్ లో ప్రముఖంగా తెలియజేశారు. కాగా, ఇదే వెబినార్ లో పాల్గొన్న శాస్త్ర, సాంకేతిక శాఖ  కార్యదర్శి ప్రొఫెసర్ అశుతోష్ శర్మ మాట్లాడుతూ, భవిష్యత్తులో ఇలాంటి పరిస్థితులను ఎదుర్కోవటానికి, కొత్త శాస్త్ర, సాంకేతిక, ఆవిష్కరణల విధానం  2020, ఎలా సిద్ధంగా ఉంటుందో తెలియజేశారు.
డి.ఎస్.టి. స్వర్ణోత్సవ ప్రసంగాల పరంపరలో భాగంగా - "మహమ్మారికి మరో వైపు" అనే అంశంపై, నేషనల్ కౌన్సిల్ ఫర్ సైన్స్ & టెక్నాలజీ కమ్యూనికేషన్ మరియు విజ్ఞన్ ప్రసా నిర్వహించిన వెబినార్ లో డాక్టర్ సారస్వత్ మాట్లాడుతూ, కోవిడ్-19 ప్రపంచాన్ని బాగా ప్రభావితం చేసింది, అయితే ఇది మనకు ముందుకు వెళ్ళే మార్గాన్ని కూడా చూపించిందని పేర్కొన్నారు.
" ఈ సంక్షోభం కారణంగా ఆత్మీయులను కోల్పోవడం ద్వారా ప్రతి ఒక్కరూ ప్రభావితమయ్యారు, అనేకమంది జీవనోపాధి కోల్పోయారు, ప్రపంచ ఆర్థిక వ్యవస్థ తప్పనిసరి పరిస్థితుల్లో నిలిచిపోవడం ద్వారా సంస్థాగత నిబంధనలు, అనుసరించాల్సిన పద్ధతుల గురించి మన ప్రాథమిక ఊహలలో కొన్నింటిని తిరిగి పరీక్షించి, పరిశీలించవలసిన పరిస్థితి ఏర్పడింది. అభివృద్ధి చెందుతున్న దేశాలకు వారి ఆర్థిక వ్యవస్థను తిరిగి ఆవిష్కరించడానికి, పెంపొందించుకునే అవకాశాన్ని స్వావలంబనగా మార్చడానికి అవకాశం కల్పించింది. అటువంటి కోవిడ్-19 అవాంతరాలను ఎదుర్కోవడంలో శాస్త్ర, సాంకేతిక పరిజ్ఞానం, ఆవిష్కరణల ఉపయోగం కీలక పాత్ర పోషిస్తుంది.” అని డాక్టర్ సారస్వత్ పేర్కొన్నారు.
ఇటువంటి క్లిష్టమైన దశలో ఎస్.టి.ఐ.పి-2020 పోషించిన పాత్ర గురించి, ప్రొఫెసర్ అశుతోష్ శర్మ, ప్రధానంగా ప్రస్తావిస్తూ, "భవిష్యత్ సవాళ్లను ఎదుర్కోవటానికీ, దేశాన్ని స్వావలంబనగా మార్చడానికీ, మనకు సహాయపడటానికి ఈ విధానం బాగా రూపొందించబడింది." అని తెలియజేశారు.
విజ్ఞానం యొక్క ప్రజాస్వామ్యీకరణకు, ప్రపంచవ్యాప్తంగా పోటీ ఉత్పత్తులను మరింత వేగంతో, నాణ్యతతో తయారు చేయడానికి పరిశోధన, అభివృద్ధిని పెంపొందించడానికి, ఉద్యోగాలను సృష్టించడానికి వీలుగా పరిశోధన, ఆవిష్కరణ రంగంలో మన పరిశ్రమలకు సాధికారత కల్పించడానికి, ఈ విధానం సహాయపడుతుందని ఆయన వివరించారు.
"గతంలో మనం కొన్ని రంగాలలో అవకాశాలను కోల్పోయాము, ఇప్పుడు ఆ రంగాలలో స్వావలంబన సాధించడానికి ఇది ఒక అడ్డంకిగా మారింది. ఇప్పుడు, మనం, ఈ అవకాశాన్ని కోల్పోలేము. ఇప్పుడు మనకు అవసరమైన ప్రతి అంశాన్నీ, ఎస్.టి.ఐ.పి-2020 పరిగణనలోకి తీసుకుంది. శాస్త్ర, సాంకేతికత, ఆవిష్కరణలను ఉపయోగించడం ద్వారా మన దేశం స్వావలంబనగా మారడానికి, ఇది ఎంతో సహాయపడుతుంది. ”, అని, డి.ఎస్.టి. కార్యదర్శి పేర్కొన్నారు.
పౌర విమానయాన మంత్రిత్వ శాఖ
ఉడాన్ పథకం స్థిరత్వానికి కృషి చేస్తున్నాం: ప్రదీప్ సింగ్ ఖరోలా
50 అన్ సర్వ్డ్, అండర్సర్వ్డ్ విమానాశ్రయాలను ఉడాన్లోకి చేర్చాం: ప్రదీప్ సింగ్ ఖరోలా
ఆర్సీఎస్-ఉడాన్ నాలుగో వార్షికోత్సవం
ఉడాన్ దినోత్సవం నిర్వహణ
ఉడాన్ పథకం స్థిరత్వానికి, సామర్థ్యం పెంపునకు సంబంధిత వర్గాలు కృషి చేయాలని పౌర విమానయాన శాఖ కార్యదర్శి శ్రీ ప్రదీప్ సింగ్ ఖరోలా సూచించారు. ఉడాన్ దినోత్సవం సందర్భంగా వీడియో కాన్ఫరెన్స్ ద్వారా
ఆయన మాట్లాడారు. సామాన్యులు విమానంలో ప్రయాణించాల్సిన ప్రాధాన్యతను ఉడాన్ పథకం నిరూపించిందన్నారు. పథకాన్ని విజయవంతం చేసిన అందరినీ అభినందించారు. విమానయాన సంస్థలు మరిన్ని మార్కెటింగ్ చర్యలు చేపట్టాలని, దానివల్ల ఎంతోమంది ప్రజలు ఉడాన్ ప్రయోజనం పొందుతారని ఖరోలా సూచించారు. ఏఏఐ, డీజీసీఏ, పౌర విమానయాన శాఖ ఉన్నతాధికారులు వీడియో కాన్ఫరెన్స్లో పాల్గొన్నారు.
ఉడాన్ పథకం విజయవంతానికి వివిధ సంస్థలు కలిసి పని చేశాయని, అదే ఈ పథకం అతి ముఖ్య లక్షణమని శ్రీ ఖరోలా వివరించారు. ఉడాన్ మార్గాల వల్ల జాతీయ నెట్వర్క్ ప్రయోజనం పొందిందని, దేశవ్యాప్తంగా ఉన్న ప్రజలకు జాతీయ నెట్వర్క్ కొత్త అవకాశాలను సృష్టించిందని, ఆ ప్రజల వల్ల మరిన్ని ప్రాంతీయ మార్గాల కోసం డిమాండ్ ఏర్పడిందని, ఇదంతా ఒక వృత్తంలా మారిందని అన్నారు. ఉడాన్ పథకానికి అవసరమైన మౌలిక సదుపాయాలను దేశవ్యాప్తంగా ఏర్పాటు చేసేందుకు ఏఏఐ కట్టుబడి ఉందని ఆ సంస్థ ఛైర్మన్ శ్రీ అరవింద్ సింగ్ చెప్పారు.
ఉడాన్ పథకం విజయవంతానికి కృషి చేసినవారందరికీ మంత్రిత్వ శాఖ సంయుక్త కార్యదర్శి శ్రీమతి ఉష ధన్యవాదాలు తెలిపారు. ఉడాన్ సేవలను గుర్తించిన కేంద్ర ప్రభుత్వం అక్టోబర్ 21ని ఉడాన్ దినోత్సవంగా ప్రకటించిందని చెప్పారు.
ఆర్సీఎస్-ఉడాన్ "ఉడే దేశ్ కా ఆమ్ నాగరిక్" అనేది కేంద్ర ప్రభుత్వం ప్రాధాన్యత పథకం. సామాన్యుడు భరించదగిన ఖర్చుతో దేశీయంగా విమానయానాన్ని అందించడం ఈ పథకం లక్ష్యం. కొత్త విమానాశ్రయాలు, మార్గాలను అందుబాటులోకి ఉడాన్ కీలక పాత్ర పోషించింది. 50 అన్సర్వ్డ్, అండర్సర్వ్డ్ విమానాశ్రయాలు , 285 మార్గాలు ఉడాన్ కింద ఉన్నాయి. 2024 నాటికి కనీసం 100 విమానాశ్రయాలు/ వాటర్డ్రోములు/ హెలిపోర్టులను ఈ పథకం కింద అభివృద్ధి చేయాలన్నది ఉడాన్ అమలు సంస్థ అయిన ఏఏఐ ప్రణాళిక.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 వ్యాప్తి నేపథ్యంలో 'ఇంటి నుంచే పని విధానం' మార్గదర్శకాల్ని వేగవంతం చేయాలని డీఏఆర్పీజీని సూచించిన కేంద్ర మంత్రి డాక్టర్ జితేంద్ర సింగ్
కేంద్ర సిబ్బంది, పీజీ మరియు పెన్షన్ల శాఖ సహాయ మంత్రి డాక్టర్ జితేంద్ర సింగ్ 'పరిపాలనా సంస్కరణలు మరియు ప్రజా ఫిర్యాదుల శాఖ'  యొక్క కార్యకలాపాలపై సమీక్ష నిర్వహించారు. ఈ సందర్భంగా మంత్రి మాట్లాడుతూ కోవిడ్-19 వ్యాప్తి నేపథ్యంలో ఇంటి నుంచే పని విధానపు మార్గదర్శకాల్ని వేగవంతం చేయాలని సూచించారు. ఈ విషయమై సంబంధిత మంత్రిత్వ శాఖలు, డిపార్ట్మెంట్లతో అవరసరమైన సంప్రదింపులను ప్రాధాన్యత ప్రాతిపదికన పూర్తి చేయాలని ఆయన సూచించారు. సకాలంలో డబ్ల్యూఎఫ్హెచ్ మార్గదర్శకాలు జారీ చేయడం వల్ల ప్రధాన మంత్రి గారు సూచించిన 'రెండు గజాల దూరం', సామాజిక దూరం విధానాలకు కేంద్ర సచివాలయ ఉద్యోగులు కట్టుబడేలా చేసి తగు విధంగా ప్రయోజనాన్ని చేకూరుస్తోందని అన్నారు.
ఈశాన్య రాష్ట్రాలలో ఈ-ఆఫీస్ విధానంపై కార్యశాల..
దేశ ఈశాన్య రాష్ట్రాలలో డిజిటల్ స్టేట్ సెక్రటేరియట్లను అందుబాటులోకి తెచ్చే లక్ష్యంతో మంత్రి డాక్టర్ జితేంద్ర సింగ్ ఈ నెల 12 న ఈశాన్య రాష్ట్రాల వారితో ఈ-ఆఫీస్ విధానంపై కార్యశాలను ప్రసంగించనున్నారు. డాక్టర్ జితేంద్ర సింగ్ వర్క్షాప్కు సంబంధించి ఈ రోజు సన్నాహక సమావేశం నిర్వహించారు. ఈ సమావేశం వెబ్నార్గా నిర్వహించనున్నారు. 75 కేంద్ర మంత్రిత్వ శాఖలు / విభాగాలలో ఈ-ఆఫీస్ యొక్క పురోగతి డిజిటల్ సెంట్రల్ సెక్రటేరియట్ ఏర్పాటుకు దోహదపడింది. ఇది కోవిడ్-19 లాక్డౌన్ కాలంలో ఇంటి నుండే ఆఫీసు పనులు చక్కదిద్దేలా చేసింది. ఈశాన్య రాష్ట్రాల స్టేట్ సెక్రటేరియట్లలో ఈ-ఆఫీసును అమలు చేయడం వల్ల ఆయా కార్యాలయాలు కాగిత రహిత స్టేట్ సెక్రటేరియట్లుగా మారనున్నాయి. నిర్దిష్ట కాలపరిమితితో వీటిని రూపొందించనున్నారు. దీనికి తగ్గట్టుగా అధికారులకు వర్చువల్ ప్రైవేట్ నెట్వర్క్లు, డిజిటల్ సిగ్నేచర్ సర్టిఫికెట్లు మరియు తక్కువ కాంటాక్ట్ గవర్నెన్స్ విధానాన్ని ప్రోత్సహించనున్నారు. ఈశాన్య రాష్ట్రాలలో ఈ-ఆఫీస్ అందుబాటులోకి తెచ్చే విషయమై జరిగే వర్క్షాప్లో అరుణాచల్ ప్రదేశ్, నాగాలాండ్, సిక్కింల ముఖ్యమంత్రులు, అస్సాం, మణిపూర్, మిజోరం, మేఘాలయ, త్రిపురాల ఐటీ శాఖ మంత్రులు పాల్గొననున్నారు. ఈ కార్యశాలలో పాల్గొనడానికి ఈశాన్య రాష్ట్రాల ప్రధాన కార్యదర్శులు, అదనపు ప్రధాన కార్యదర్శులు మరియు పరిపాలనా సంస్కరణల విభాగపు ప్రధాన కార్యదర్శులు మరియు ఐటీ విభాగాల కార్యదర్శులను ఆహ్వానించారు.
11 భాషలలో ఫీడ్బ్యాక్ కాల్ సెంటర్లు
కోవిడ్ -19కు సంబంధించి దాఖలైన దాదాపు లక్ష పీజీ కేసులను మార్చి 30, 2020 నుంచి జూన్ 9, 2020 వరకు పరిష్కరించినట్లు డీఏఆర్పీజీ తెలిపింది. ఆయా ఫిర్యాదుల పరిష్కార నాణ్యతను నిర్ధారించడానికి డీఏఆర్పీజీ జూన్ 15, 2020 నుండి 11 భాషలలో ఫీడ్బ్యాక్ కాల్ సెంటర్లను ప్రారంభించనుంది. అన్ని రాష్ట్రాలను కవర్ చేసే విధంగా బీఎస్ఎన్ఎల్ చేత వీటిని నిర్వహించనున్నారు. కోవిడ్ -19కు సంబంధించి నేషనల్ మానిటరింగ్ డాష్బోర్డ్లో దాదాపు నెలకు పైగా సమయంలో పరిష్కరించబడిన ప్రతి ప్రజా ఫిర్యాదు పరిష్కారాలపై ఫీడ్బ్యాక్ కాల్ సెంటర్లు నాణ్యత తనిఖీని నిర్వహించనున్నాయి. జూన్ 15 న ఫీడ్ బ్యాక్ కాల్ సెంటర్ల ప్రారంభ సమయంలో మంత్రి డాక్టర్ జితేందర్ సింగ్ ఫిర్యాదుల పరిష్కార విషయంలో నాణ్యతను గురించి ప్రజల నుంచి పత్రక్ష్యంగా తెలుసుకొనేందుకు దేశంలోని వివిధ రాష్ట్రాల పౌరులతో నేరుగా మాట్లాడనున్నారు. ఈ సన్నాహక సమావేశంలో డీఏఆర్పీజీ శాఖ కార్యదర్శి డాక్టర్ కె.శివాజీ, డీఏఆర్పీజీ శాఖ అదనపు కార్యదర్శి వి.శ్రీనివాస్ డీఏఆర్పీజీ సంయుక్త కార్యదర్శి శ్రీమతి జయ దుబే మరియు బీఎస్ఎన్ఎల్ ఛైర్మన్ మరియు మేనేజింగ్ డైరెక్టర్ శ్రీ పి.కె.పూర్వర్ తదితరులు పాల్గొన్నారు.